গত কয়েক বছরে প্রশ্নপত্র ফাঁস ঠেকাতে মরিয়া সরকার। পরীক্ষা শুরুর ত্রিশ মিনিট আগে পরীক্ষা কেন্দ্রে প্রবেশ, কোচিং সেন্টার বন্ধ, ফেইসবুকে নজরদারি, পরীক্ষা কেন্দ্রে মোবাইল ফোন নিষিদ্ধসহ নানা উদ্যোগের কোনোটিই এ অপরাধ রুখতে পারছে না। এবার এসএসসি ও সমমানের পরীক্ষা শুরুর এক ঘণ্টা আগেই সামাজিক যোগাযোগ মাধ্যম-ফেইসবুকে বাংলা প্রথমপত্রের বহু নির্বাচনির ‘খ’ সেট প্রশ্নপত্র ফাঁসের খবর এসেছে। গণমাধ্যম এই প্রশ্নের সঙ্গে মূল পরীক্ষার প্রশ্নের মিল তুলে ধরেছে।